Javni razpis za sofinanciranje obnove nepremične sakralne kulturne dediščine 

na območju občine Radovljica v letu 2018

VZOREC POGODBE

OBČINA RADOVLJICA, Gorenjska cesta 19, 4240 Radovljica, davčna številka: SI67759076, matična številka: 5883466000, podračun: SI56 0130 2010 0007 805, odprt pri Banki Slovenije, ki jo zastopa župan CIRIL GLOBOČNIK (v nadaljevanju: občina)

in

(Naziv investitorja) _______________________________________________________________, 
(naslov investitorja) ____________________________________, (kraj) _____________________, 
ki ga zastopa (odgovorna oseba) _________________________________________________, 
davčna številka ____________________, matična številka _________________, 
št. trans. računa __________________________, odprtega pri __________________________ 
(v nadaljevanju: investitor)

skleneta naslednjo 

P O G O D B O

o sofinanciranju obnove nepremične sakralne kulturne dediščine 

na območju občine Radovljica v letu 2018
1. člen

Pogodbeni stranki uvodoma ugotavljata, da:

· je občina dne 26. 4. 2018 na spletnih straneh Občine Radovljica objavila Javni razpis za sofinanciranje obnove nepremične sakralne kulturne dediščine na območju občine Radovljica v letu 2018, št. ___________________,

· investitor s svojo vlogo ustreza pogojem in kriterijem javnega razpisa, navedenega v prvi alineji tega člena, in mu je bila izdana odločba o dodelitvi sredstev štev. ______z dne ______2018.
2. člen

S to pogodbo se investitor zavezuje za izvedbo obnovitvenih del, ki jih je prijavil na javni razpis, občina pa za sofinanciranje obnovitvenih del, in sicer v naslednjem obsegu:

· Objekt:_______________________
· Obnovitvena dela:______________________
· Sofinanciranje občine v višini:___________________________
3. člen

Investitor se v okviru prijavljene obnove obvezuje:

· izvesti prijavljeno obnovo v skladu s prijavo na javni razpis, ki je kot priloga sestavni del te pogodbe, najkasneje do 15.11.2018,
· predložiti občini zahtevek za plačilo skupaj z dokazili o realizaciji obnovitvenih del najkasneje do 27.11.2018 (kopije računov za izvedena obnovitvena dela, ki jih mora potrditi pristojni zavod za varstvo kulturne dediščine, ter slikovno gradivo, ki izkazuje izvedbo obnove),
· predložiti občini končno poročilo o porabi sredstev z zahtevanimi prilogami (dokazili o plačilu računov) najkasneje do 10.1.2019.
Investitor se zavezuje, da bo obnovo objekta, ki je premet te pogodbe, izvajal v smislu namenske ter racionalne porabe proračunskih sredstev ter v skladu z zahtevami in navodili Zavoda za varstvo kulturne dediščine.

V primeru, da se naknadno izkaže, da investitor obnovitvenih del ni izvedel ali jih ni izvedel v obsegu in na način, kot jih je prijavil na javni razpis, ima občina pravico zahtevati povrnitev sredstev iz 2. člena s pripadajočimi zamudnimi obrestmi.
4. člen

Občina bo v letu 2018 sredstva za sofinanciranje izvedbe obnovitvenih del iz 2. člena te pogodbe nakazala na transakcijski račun investitorja 30. dan po prejemu zahtevka za plačilo s kopijami računov za izvedena obnovitvena dela, ki jih mora potrditi pristojni zavod za varstvo kulturne dediščine, ter slikovnim gradivom, ki izkazuje izvedbo obnove. Investitor mora dostaviti zahtevek za plačilo z zahtevanimi prilogami najkasneje do 27.11.2018. Če zadnji dan roka plačila zahtevka sovpada z dnem, ko je po zakonu dela prost dan oziroma v plačilnem sistemu ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan.
Sredstva so zagotovljena na proračunski postavki 48297 – Vzdrževanje in zaščita nepremične kulturne dediščine.
Investitor lahko za obnovitvena dela, ki so predmet te pogodbe, črpa finančna sredstva le v proračunskem letu 2018.

5. člen

Investitor mora pripraviti končno poročilo o porabi sredstev in ga skupaj z zahtevanimi prilogami (dokazili o plačilu računov) predložiti občini najkasneje do 10.1.2019.

Če občina ugotovi, da je potrebno končno poročilo o porabi sredstev dopolniti, določi investitorju primeren rok, v katerem mora le-ta predložiti dopolnjeno končno poročilo. 

V kolikor investitor ne dostavi končnega poročila o porabi sredstev v pogodbenem roku ali v pozivu za dopolnitev določenem roku, ali da poročilo ni skladno z vlogo na javni razpis, lahko občina odstopi od pogodbe. V tem primeru je investitor dolžan povrniti občini vsa prejeta sredstva skupaj z zakonitimi zamudnimi obrestmi od dneva prejetja do dneva vračila.
Investitor mora dokumentacijo in knjigovodske listine v zvezi s prijavljenimi in sofinanciranimi obnovitvenimi deli po tej pogodbi hraniti in omogočiti nadzor namenske porabe s strani občine. Stroški, ki so upravičeni za financiranje po tej pogodbi, so sestavljeni izključno iz upravičenih stroškov, navedenih v odobreni prijavi investitorja na razpis. Neupravičeni stroški vedno predstavljajo breme, ki ga nosi investitor. Da so stroški upravičeni, morajo:

· biti nujno potrebni za uspešno izvajanje obnovitvenih del

· biti opredeljeni v prijavi investitorja
· dejansko nastati

· biti prepoznavni in preverljivi

· biti podprti z izvirnimi dokazili (računi, ki se glasijo na investitorja).
6. člen

Občina in investitor se dogovorita, da bosta izvajanje programa iz. 2. člena te pogodbe spremljala in nadzirala:

· na strani občine: vodja oddelka za družbene dejavnosti,
· na strani investitorja: ____________________________ 

V imenu naročnika ima njegov pooblaščeni predstavnik pravico nadzora nad potekom obnovitvenih del in nad namensko porabo dodeljenih sredstev proračuna Občine Radovljica z vpogledom v dokumentacijo in obračun stroškov investitorja v zvezi z izvedbo obnovitvenih del, ki so predmet te pogodbe, investitor pa mu je dolžan to omogočiti.

V nasprotnem primeru, pa tudi ob ugotovljeni nenamenski porabi sredstev, se investitor zavezuje, da bo na račun občine vrnil neupravičeno prejeta sredstva v ugotovljeni višini skupaj z zakonitimi zamudnimi obrestmi od dneva prejetja sredstev do dneva vračila.

7. člen

Investitor je dolžan med potekom izvajanja obnovitvenih del nemudoma pisno obvestiti občino, če nastopijo okoliščine, ki utegnejo vplivati na nezmožnost vsebinske ali časovne izvedbe obnovitvenih del ter predlagati ustrezno spremembo pogodbe. Vse spremembe te pogodbe se dogovorijo v pisnem dodatku k tej pogodbi.

8. člen

Pogodbeni stranki sta soglasni, da je pogodbo mogoče razdreti pred potekom roka in sicer:

· sporazumno (enomesečni odpovedni rok),

· enostransko, v primeru, da investitor krši določila te pogodbe.

V primeru razdora pogodbe je investitor dolžan občini povrniti vsa prejeta sredstva skupaj z zakonitimi zamudnimi obrestmi od dneva prejema sredstev do vračila.

9. člen 

Pogodba je sklenjena za določen čas, in sicer do 28. 2. 2019.

10. člen

Pogodbeni stranki izjavljata, da sta seznanjeni z določili Zakona o integriteti in preprečevanju korupcije, kjer je med drugim določeno, da je pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije javnega sektorja obljubi ali dá kakšno dovoljeno korist za pridobitev posla, za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizacij iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa iz javnega sektorja, drugi pogodbeni stranki ali njenemu predstavniku, zastopniku ali posredniku, nična. 

11. člen

Morebitne spore iz te pogodbe rešujeta pogodbeni stranki sporazumno, če pa to ne bo mogoče, bo spor reševalo pristojno Okrajno sodišče v Radovljici.

12. člen

Pogodba je napisana v treh enakih izvodih, od katerih občina prejme dva izvoda, investitor pa enega. Pogodba velja od dne, ko jo podpišeta obe pogodbeni stranki.
Številka: ________________
Datum: ________________

